Os bicos ou medicinas de Deus

**Dinos Deus:**

-Se ninguén te ama, a miña ledicia é amarte. Se choras, estou desexando consolarte. Se es débil, dareiche a miña forza e a miña enerxía.

-Se ninguén te necesita, eu búscote. Se es inútil, eu non podo prescindir de ti. Se estás baleiro, a miña abundancia ateigarate.

-Se tes medo, lévote sobre as miñas costas. Se queres camiñar, irei contigo. Se me chamas, veño sempre.

-Se te perdes, non durmo ata atoparte. Se estás canso, son o teu descanso. Se pecas, son o teu perdón.

-Se me pides, son don para ti. Se me necesitas, dígoche: aquí estou, dentro de ti. Se non tes a ninguén, tesme a min.

**Te lo pedimos con María, reina de las Misiones. Amén.**

¡Oia doutor! Tou maliño!





Evanxeo

4-febreiro-2018

5ºORDINARIO



****

* **XOB 7, 1-4. 6-7: *Fártome de dar voltas ata a alba*.**

Xob falou dicindo: «Non é seica milicia a vida do home sobre a terra, e os seus días como os dun xornaleiro?; como o escravo, suspira pola sombra; como o xornaleiro, agarda o seu salario. A miña herdanza foron meses baldíos, asignáronme noites de fatiga. Ao deitarme penso: Cando me erguerei? Fáiseme eterna a noite e fártome de dar voltas ata a alba. Corren os meus días máis que a lanzadeira, vanse consumindo faltos de esperanza. Recorda que a miña vida é un sopro, que os meus ollos non verán máis a dita». *Palabra do Señor.*

**SALMO 146: R/.  Loade o Señor, que sanda os corazóns esnaquizados.**

* **I CORINTIOS 9, 16-19. 22-23: *Ai de min se non anuncio o Evanxeo.***

Irmáns: O feito de predicar non é para min motivo de orgullo. Non teño máis remedio e, ai de min se non anuncio o Evanxeo! Se eu o fixese polo meu propio gusto, iso mesmo sería a miña paga. Pero, se o fago a pesar meu, é que me encargaron este oficio. Entón, cal é a paga? Precisamente dar a coñecer o Evanxeo, anunciándoo de balde, sen usar o dereito que me dá a predicación do Evanxeo. Porque, sendo libre como son, fíxenme escravo de todos para gañar os máis posibles. Fíxenme débil cos débiles, para gañar os débiles; fíxenme todo para todos, para gañar, sexa como sexa, a algúns. E todo o fago por causa do Evanxeo, para participar eu tamén dos seus bens. *Palabra do Señor.*

* **marcos 1, 29-39: C*urou a moitos enfermos de diversos males.***

**Narrador:** Naquel tempo, ao saír Xesús da sinagoga, foi con Santiago e Xoán á casa de Simón e Andrés. A sogra de Simón estaba na cama con febre, e inmediatamente faláronlle dela. El achegouse, colleuna da man e ergueuna. Pasóuselle a febre e púxose a servilos. Á noitiña, cando se puxo o sol, leváronlle todos os enfermos e endemoñados. A poboación enteira amoreábase á porta. Curou moitos enfermos de diversos males e expulsou moitos demos; e como os demos coñecíano, non lles permitía falar. Ergueuse madrugada, cando aínda estaba moi escuro, marchouse a un lugar solitario e alí púxose a orar. Simón e os seus compañeiros foron na súa busca e, ao atopalo, dixéronlle:

**Simón:** -«**Todo o mundo te busca».**

**Narrador:** El respóndelles:

**Xesús:** -«Vámonos a outra parte, ás aldeas próximas, para predicar tamén alí; que para iso saín».

**Narrador:** Así percorreu toda Galilea, predicando nas súas sinagogas e expulsando os demos.

*Palabra do Señor.*

***(Narrador-Simón-Xesús).***

[](http://www.google.es/url?sa=i&rct=j&q=&esrc=s&source=images&cd=&cad=rja&uact=8&ved=2ahUKEwjJgMn2l_vYAhXGtBQKHVBzAS4QjRx6BAgAEAY&url=http://www.amigoscatolicos.org/viewtopic.php?f=158&t=30466&psig=AOvVaw3XAlNfhSGOLTNw8EwTaq9l&ust=1517246769628957)

[](https://www.google.es/url?sa=i&rct=j&q=&esrc=s&source=images&cd=&cad=rja&uact=8&ved=2ahUKEwi13qGoxP3YAhVGwBQKHVYqB1gQjRx6BAgAEAY&url=https://www.slideshare.net/Monchote/orando-en-la-maana-salmo-146/2&psig=AOvVaw2LK8anwc9rVILv46LvaVkc&ust=1517327344543852)





[](http://www.google.es/url?sa=i&rct=j&q=&esrc=s&source=images&cd=&cad=rja&uact=8&ved=2ahUKEwiVtZfGq_3YAhVJzxQKHSviA4kQjRx6BAgAEAY&url=http://aularelialq.blogspot.com/2014/01/vocacion-y-entrega-dentro-de-la-iglesia.html&psig=AOvVaw2Q8sbninXXvdsIlt72yZDt&ust=1517321037243693)

Todo o mundo te BUSCA, Xesús,

e ti BUSCAS a todo o mundo.

**1. VER: A vida, un ir e vir**

-Andamos na vida dun lado para outro, indo e vindo. Pensa as cousas que fas ao longo do día e o que pretendes conseguir. Se nos paramos a pensar todos buscamos algo: aprobar o curso, aprender a realizar algo, mellorar a familia, ser felices. Hai cousas que non conseguimos, ás veces xórdenos a enfermidade ou a falta de medios…

***Que fas ao longo do día? Que tratas de conseguir?***

**2**. **XULGAR: Xesús busca a todo o mundo**

- No evanxeo deste domingo S. Marcos cóntanos **un día na vida de Xesús** dedicándoo a curar enfermos: “***achegouse á sogra de Simón que estaba con febre, colleuna da man e levantouna”.*** *“Todo o mundo te busca”,* dinlle; e el *“Curou a moitos enfermos de diversos males”*. Tamén tivo tempo para orar. **-**

**+QUE NOS QUERE DICIR XESÚS?**

**-Xesús vai e vén, visita e cura**. Coñece as necesidades e arelas da xente***. Sábese o médico de tantas enfermidades:*** \*cura aos paralíticos, cegos, posuídos polo mal. \*sanda os corazóns dos tristes. \*perdoa os pecados. \*libera da marxinación a mulleres, pobres, leprosos.

**-Xesús fáisenos próximo,** como á sogra de Simón, cóllenos da man e axúdanos a levantar e a recobrar a dignidade.

**-Xesús regálanos as medicinas** que nos curan: a oración, o perdón, a eucaristía de cada domingo e o amor (que nunca che falten esas 4).

**-Xesús pon o seu corazón no corazón do mundo.** Nesa África castigada, que pasa fame, que sofre violencia, como a República D. do Congo. El pon o seu corazón a un mundo onde se nos esqueceu que o importante é AMAR. El, co seu enorme Corazón, poñeranos na súa órbita. Xa o veredes!

***Déixaste encontrar por Xesús? Que che pode dar?***

1. **ACTUAR: Sae a buscar a Xesús.**

-Busca a Xesús na oración e dille para que o necesitas.

-Facemos unha tarxeta a modo de “A túa parroquia está contigo” ou “Rezamos contigo” e levámola aos enfermos da parroquia. Infórmate sobre o grupo de Pastoral da Saúde.

-Buscamos ideas para o momento do perdón e da paz.

-Realizamos un powerpoint sobre Xesús médico e as súas medicinas e buscamos momentos para acudir a el.

***Que estás disposto a facer?***